Diari Oficial de la Generalitat Valenciana


Sumari del DOGV 7094, del 22-08-2013 (2013/8486)

RESOLUCIÓ de 2 d'agost de 2013, de la Direcció General de Cultura, per la qual es resol la convocatòria d'ajudes per als béns declarats Patrimoni Mundial o Patrimoni Cultural Immaterial de la Humanitat per la Unesco a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7094

Data del DOGV
:   22-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8486


Data del document
:   02-08-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 d'agost de 2013, de la Direcció General de Cultura, per la qual es resol la convocatòria d'ajudes per als béns declarats Patrimoni Mundial o Patrimoni Cultural Immaterial de la Humanitat per la Unesco a la Comunitat Valenciana. [2013/8486]  
Per Orde 34/2013, de 30 d'abril, de la Conselleria d'Educació, Cultura i Esport (DOCV 7019, 08.05.2013), es van convocar ajudes per als béns declarats Patrimoni Mundial o Patrimoni Cultural Immaterial de la Humanitat per la UNESCO a la Comunitat Valenciana. L'import total de les mencionades ajudes és de 25.000 euros, que serà satisfet amb càrrec a la línia T.6416000 del programa 08.15.29.700.54.9 del pressupost de la Generalitat de 2013.  
Finalitzat el termini de presentació de sol·licituds, de conformitat amb el que preveu la base quarta de l'annex I de l'esmentada orde, així com l'article 71 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, es van efectuar els oportuns requeriments per a l'esmena de les sol·licituds presentades i l'aportació dels documents que preceptivament s'hi havien d'adjuntar.  
  
Transcorregut el termini atorgat per a l'esmena, es va constituir la comissió avaluadora, segons establix la base sèptima de l'annex I de l'orde, la qual ha elevat a esta direcció general la proposta corresponent.  
  
En virtut de la delegació efectuada per la disposició addicional de la mencionada orde, resolc:  
  
Primer  
Concedir les ajudes per als béns declarats Patrimoni Mundial o Patrimoni Cultural Immaterial de la Humanitat per la UNESCO a la Comunitat Valenciana als sol·licitants que es consignen en l'annex I de la present resolució, amb la quantia que s'hi especifica.  
  
Segon  
Denegar les ajudes que es consignen en l'annex II pels motius i els fonaments que s'exposen en cada cas.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 2 d'agost de 2013.- La directora general de Cultura: Marta Alonso Rodríguez.  
  
  
  
ANNEX I  
  
Ajudes concedides  
  
Municipi Actuació Sol·licitant NIF Concedit  
Millares Jornada Commemorativa Aniversari de la Declaració Patrimoni de la Humanitat Ajuntament de Millares Q-7983608-R 868,50 €  
Algemesí Primeres Jornades de Patrimoni Cultural Immaterial. 10 anys de la Unesco. Ajuntament d'Algemesí I-3246122-I 5.000,00 €  
Alcoi L'art rupestre prehistòric de la Sarga (Alcoi). Jornades de Portes Obertes 2013 Ajuntament d'Alcoi O-1402920-L 3.594,42 €  
Tírig Programa de Difusió del Patrimoni Mundial de la Valltorta-Gassulla. XV Aniversari de la Declaració. Associació d'Amics del Parc Cultural   
de la Valltorta i el seu Museu G-12831194 4.131,93 €  
València Edició 400 llibres El Tribunal de las Aguas. Tribunal de les Aigües de l'Horta de València B-8150238-Z 5.000,00 €  
  
  
  
  
ANNEX II  
  
Ajudes denegades  
  
A. Per no esmenar els requeriments  
  
1. Sol·licitant: Ajuntament d'Ares del Maestrat  
Actuació: Millora de la difusió i promoció dels pintures rupestres del barranc de la Gassulla a Ares del Maestrat   
  
  
  
  
  
\* \* \* \* \*  
  
  
ANEXO I  
  
Ayudas concedidas  
  
Municipio Actuación Solicitante NIF Concedido  
Millares Jornada Commemorativa XV Aniversari de la Declaració Patrimonio de la Humanitat Ayuntamiento de Millares K-8345613-I 868,50 €  
Algemesí Primeres Jornades de Patrimoni Cultural immaterial. 10 anys de la Unesco. Ajuntament d'Algemesí B-0152098-T 5.000,00 €  
Alcoi El arte rupestre prehistórico de La Sarga (Alcoi). Jornadas de Puertas Abiertas 2013 Ajuntament d'Alcoi W-9465102-C 3.594,42 €  
Tírig Programa de Difusión del Patrimonio Mundial de la Valltorta-Gassulla. 15 aniversario de la declaración. Asociación de Amigos del parque cultural de la Valltorta y su museo G-12831194 4.131,93 €  
Valencia Edición 400 libros El Tribunal de las Aguas. Tribunal de las Aguas de la Vega  
de Valencia N-9917772-X 5.000,00 €  
  
  
  
  
ANEXO II  
  
Ayudas denegadas  
  
  
A. Por no subsanar los requerimientos  
  
01/08/13 Solicitante: Ajuntament d'Ares del Maestrat  
Actuación: Millora de la difusió i promoció de les pintures rupestres del barranc de la Gassulla a Ares del Maestrat